ठंड से राहत नहीं, दिन में धूप, रात में ठिठुरन
राजधानीऔर आसपास के क्षेत्रों में ठंड से अभी राहत मिलने की उम्मीद नहीं है। सर्द हवाओं की वजह से कनकनी कायम है। दिन में धूप तो खिल रही है, लेकिन पारा में तेज गिरावट होने से रात तकलीफदेह है। ग्रामीण क्षेत्रों में तापमान 3 से 4 डिग्री सेल्सियस के बीच रह रहा है। हालांकि सोमवार को कांके के तापमान में थोड़ी बढ़त हुई। यहां पारा रविवार के 3.5 डिग्री के मुकाबले 4.4 डिग्री रहा। जबकि रांची का न्यूनतम तापमान 8.5 डिग्री दर्ज किया गया। मौसम विभाग के अनुसार झारखंड के शहरी क्षेत्र के मुकाबले ग्रामीण क्षेत्रों में ठंड का प्रकोप अधिक है। इससे लोगों को सतर्कता बरतने की जरूरत है। अगले चार-पांच दिनों तक तापमान में उतार-चढ़ाव जारी रहेगा।
राजधानी में पड़ रही कड़ाके की ठंड को लेकर गर्म कपड़ों के बाजारों में भीड़ उमड़ रही है। इधर, शाम के बाद शहर के प्रमुख चौक-चौराहों पर भीड़ अपेक्षाकृत कम नजर रही है।
तिथि न्यूनतम अधिकतम मौसम
29दिसंबर 9.0 25.0 आकाश साफ रहेगा
30 दिसंबर 10.0 25.0 आकाश साफ रहेगा
31 दिसंबर 10.0 25.0 आकाश साफ रहेगा
1 जनवरी 9.0 25.0 आकाश साफ रहेगा
2 जनवरी 8.0 25.0 आकाश साफ रहेगा
3 जनवरी 8.0 24.0 आकाश साफ रहेगा
देश के पश्चिमोत्तर हिस्से में कोहरे से ट्रेनाें का परिचालन प्रभावित हो रहा है। दिल्ली से आने वाली कई यात्री ट्रेनें विलंब से रांची पहुंच रहीं हैं। इसमें स्वर्ण जयंती एक्सप्रेस, जम्मूतवी एक्सप्रेस सात से आठ घंटे विलंब से चल रही है। दोनों ट्रेनें सोमवार को विलंब से रांची आईं। वहीं, मंगलवार को भी इनके विलंब से आने की आशंका है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva